აბალიგეთის გამოქვაბული
აბალიგეთის გამოქვაბული, პაპლიკა (უნგრ. Abaligeti-barlang) — გამოქვაბული უნგრეთში, სოფელ აბალიგეთთან. შესასვლელი წყლითაა ამოვსებული. აქვს 1000 მ სიგრძის ვრცელი დარბაზი, სტალაქტიტური წარმონაქმნებით. აღმოაჩინეს 1820 წელს. კლდეში გამოკვეთილი საფეხურები, ადამიანისა და ცხოველის ძვლები და რომაული სამარხი ურნები იმაზე მეტყველებენ, რომ ოდესღაც ეს გამოქვაბული ადამიანთა სადგომი ყოფილა.